CELEX: 62012CA0191
Language: mt
Date: 2013-05-16 00:00:00
Title: Kawża C-191/12: Sentenza tal-Qorti tal-Ġustizzja (Is-Seba’ Awla) tas- 16 ta’ Mejju 2013 (talba għal deċiżjoni preliminari tal-Kúria — l-Ungerija) — Alakor Gabonatermelő és Forgalmazó Kft vs Nemzeti Adó- és Vámhivatal Észak-alföldi Regionális Adó Főigazgatósága (Nuqqas ta’ rimbors tat-taxxa kollha fuq il-valur miżjud indebitament imħallsa — Leġiżlazzjoni nazzjonali li teskludi r-rimbors tal-VAT minħabba t-trasferiment tagħha fuq terz — Kumpens fil-forma ta’ għajnuna li tkopri parti mill-VAT li ma tistax titnaqqas — Arrikkiment indebitu)

3.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 225/32
            
         Sentenza tal-Qorti tal-Ġustizzja (Is-Seba’ Awla) tas-16 ta’ Mejju 2013 (talba għal deċiżjoni preliminari tal-Kúria — l-Ungerija) — Alakor Gabonatermelő és Forgalmazó Kft vs Nemzeti Adó- és Vámhivatal Észak-alföldi Regionális Adó Főigazgatósága
   (Kawża C-191/12) (1)
   
   (Nuqqas ta’ rimbors tat-taxxa kollha fuq il-valur miżjud indebitament imħallsa - Leġiżlazzjoni nazzjonali li teskludi r-rimbors tal-VAT minħabba t-trasferiment tagħha fuq terz - Kumpens fil-forma ta’ għajnuna li tkopri parti mill-VAT li ma tistax titnaqqas - Arrikkiment indebitu)
   2013/C 225/54
   Lingwa tal-kawża: l-Ungeriż
   
      Qorti tar-rinviju
   
   Kúria
   
      Partijiet fil-kawża prinċipali
   
   
      Rikorrenti: Alakor Gabonatermelő és Forgalmazó Kft
   
      Konvenut: Nemzeti Adó- és Vámhivatal Észak-alföldi Regionális Adó Főigazgatósága
   
      Suġġett
   
   Talba għal deċiżjoni preliminari — Kúria Budapest — Interpretazzjoni tad-dritt tal-Unjoni dwar is-sistema komuni ta’ taxxa fuq il-valur miżjud — Tnaqqis tal-VAT tal-input imħallsa — Sussidju li joriġina minn fondi pubbliċi għal xiri ta’ beni, li jiffinanzja wkoll il-VAT tax-xiri li ma tistax titnaqqas — Leġiżlazzjoni nazzjonali li teskludi r-rimbors tat-taxxa minħabba t-trasferiment tagħha fuq terz
   
      Dispożittiv
   
   Il-prinċipju ta’ rimbors tat-taxxi miġbura fi Stat Membru bi ksur tar-regoli tad-dritt tal-Unjoni għandu jiġi interpretat fis-sens li dan ma jipprekludix li dan l-Istat jirrifjuta li jirrimborsa parti mit-taxxa fuq il-valur miżjud, li t-tnaqqis tagħha kien ġie pprojbit permezz ta’ miżura nazzjonali kuntrarja għad-dritt tal-Unjoni, minħabba li din il-parti tat-taxxa kienet ġiet issussidjata minn għajnuna mogħtija lill-persuna taxxabbli u ffinanzjata kemm mill-Unjoni kif ukoll minn dan l-Istat, bil-kundizzjoni li l-piż ekonomiku relatat mar-rifjut tat-tnaqqis tal-VAT ikun ġie kompletament innewtralizzat, fatt li għandu jiġi vverifikat mill-qorti nazzjonali.
   
      (1)  ĠU C 243, 11.8.2012.